Anexa 2 la ordinul ministrului educației, cercetării, tineretului și sportului nr.........../............2011 privind aprobarea Metodologiei – cadru de organizare şi desfăşurare a competiţiilor şcolare şi a Regulamentului de organizare a activităţilor cuprinse în calendarul activităţilor educative, şcolare şi extraşcolare

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**REGULAMENT DE ORGANIZARE A ACTIVITĂȚILOR CUPRINSE**

**ÎN CALENDARUL ACTIVITĂȚILOR EDUCATIVE, ȘCOLARE ȘI EXTRAȘCOLARE**

**Capitolul I**

**Cadru general**

Art. 1. (1) Prezentul regulament este elaborat în conformitate cu prevederile art. 81 din Legea educației naționale nr. 1/2011, cu modificările și completările ulterioare, precum și cu Recomandarea Consiliului Europei din 30 aprilie 2003, care menţionează direcţiile de acţiune referitoare la recunoaşterea statutului echivalent al activităţii educative şcolare şi extraşcolare cu cel al educaţiei formale, din perspectiva contribuţiei egale la dezvoltarea personalităţii copilului şi a integrării lui sociale.

(2) Principiile în baza cărora sunt organizate activitățile educative școlare și extrașcolare sunt:

1. recunoașterea statutului activităţii educative şcolare şi extraşcolare ca dimensiune a procesului de învăţare permanentă;
2. recunoaşterea activităţii educative extraşcolare ca parte esenţială a educaţiei obligatorii;
3. importanţa activităţii educative şcolare şi extraşcolare pentru dezvoltarea sistemelor relaţionate de cunoştinţe, a abilităţilor şi a competenţelor;
4. contribuția activității educative extraşcolare pentru crearea condiţiilor egale/echitabile de acces la educaţie, pentru dezvoltarea deplină a potenţialului personal şi reducerea inegalităţii şi a excluziunii sociale;
5. potențialul activităţii educative extraşcolare ca modalitate complementară de integrare socială şi participare activă a tinerilor în comunitate;
6. importanța promovării cooperării tuturor factorilor interesați, în vederea utilizării diverselor abordări didactice necesare cresterii calităţii procesului educaţional;
7. necesitatea asigurării resurselor umane şi financiare pentru implementarea optimă şi recunoaşterea valorică a programelor educative extraşcolare din perspectiva rezultatelor învăţării;
8. recunoaşterea activităţii educative extraşcolare ca dimensiune semnificativă a politicilor naţionale şi europene în domeniul educației.

Art. 2. (1) În conformitate cu prevederile legale, antepreșcolarii, preșcolarii și elevii din învățământul preuniversitar au drepturi egale de participare la activități educative, școlare și extrașcolare, organizate de Ministerul Educației, Cercetării, Tineretului și Sportului, numit în continuare MECTS.

(2) Activitățile educative, școlare și extrașcolare sunt realizate în cadrul unităților de învățământ preuniversitar, în palate și cluburi ale copiilor, în tabere școlare, în baze sportive, turistice și de agrement sau în alte unități acreditate în acest sens.

(3) Activitățile educative se desfășoară în afara orelor de curs și aduc elemente de noutate față de disciplinele studiate de elevi prin curriculumul obligatoriu. Ele pot avea la bază informațiile acumulate și competențele dezvoltate de elevi pe parcursul anului școlar, fiind complementare sau vizând aplicarea practică a acestor informații și competențe.

(4) Organizarea activităților educative are la bază dorința elevilor de a se implica în proiecte extrașcolare, parteneriatul unității școlare cu alte instituții care pot furniza resurse pentru astfel de activități, dorința profesorilor de a realiza și alte activități, în afara orelor de curs, opțiunea managerilor școlari pentru diversificarea serviciilor educaționale în scopul creșterii atractivității ofertei unității școlare, impactul pozitiv asupra comunității etc.

(5) În cazul palatelor și cluburilor copiilor, implementarea de proiecte educative este una dintre modalitățile de evaluare a activității de cerc a copiilor și a profesorilor deopotrivă.

**Capitolul II**

**Prevederi generale**

Art. 3. (1) Activitățile educative desfășurate de preșcolari/elevi sunt cuprinse în Calendarul Activităților Educative.

(2) Calendarul Activităților Educative este structurat în trei părți: Calendarul Activităților Educative Naționale, Calendarul Activităților Educative Regionale și Interjudețene și Calendarul Activităților Educative Județene.

(3) Pe baza propunerilor venite de la inspectoratele școlare precum și de la parteneri – organizații guvernamentale sau neguvernamentale, Ministerul Educației, Cercetării, Tineretului și Sportului elaborează anual Calendarul Activităților Educative Naționale, numit în continuare CAEN, și Calendarul Activităților Educative Regionale și Interjudețene, numit în continuare CAER.

Art. 4. (1) CAEN este elaborat de MECTS și cuprinde:

1. Evenimente naţionale organizate de MECTS şi parteneri, care au etape de desfăşurare: etapă locală, judeţeană, regională (după caz), naţională şi internaţională.
2. Activităţi naţionale şi internaţionale organizate de inspectoratele şcolare, unităţi şcolare, palate şi cluburi ale copiilor şi parteneri.

(2) CAER se elaborează pe baza propunerilor inspectoratelor școlare județene, numite în continuare I.S.J., respectiv ale Inspectoratului Școlar al Municipiului București, numit în continuare I.S.M.B., și este avizat de MECTS.

(3) Calendarul Activităţilor Educative Judeţene, numit în continuare CAEJ, este elaborat de inspectorul de specialitate din cadrul I.S.J./I.S.M.B., pe baza propunerilor unităților școlare și este avizat de inspectorul școlar general.

Art. 5. (1) Elaborarea CAEN și a CAER se face anual, în urma unui proces de selecție a proiectelor, concursurilor, festivalurilor sau a altor programe propuse.

(2) CAEN și CAER sunt publicate de site-ul MECTS în perioada ianuarie-februarie a fiecărui an.

**Capitolul III**

 **Calendarul Activităților Educative Naționale**

**Secțiunea 1**

**Prevederi generale**

Art. 6. (1) În luna septembrie a fiecărui an se lansează Apelul de propuneri pentru CAEN, pentru anul calendaristic următor*,*  publicat pe site-ul Ministerului Educaţiei, Cercetării, Tineretului și Sportului.

(2) Apelul de propuneri pentru CAEN conţine: Formularul de aplicaţie, Fişa de evaluare, Criterii de eligibilitate, Criterii de evaluare, termene şi condiţii de participare la concursul de proiecte educative extraşcolare, alte precizări pentru anul şcolar respectiv.

(3) Concursul de proiecte pentru CAEN se realizează anual, în luna noiembrie.

Art. 7. Proiectele pentru CAEN sunt încadrate în următoarele domenii:

a) artistic, cu subdomeniile arte vizuale, teatru, literatură, folclor, tradiții și obiceiuri, culturi și civilizații, muzică, dans;

b) ecologie și protecția mediului;

c) educație civică;

d) sportiv-turistic;

1. tehnic;
2. științific.

Art. 8. (1) Se consideră că un proiect este de nivel internațional dacă participă reprezentanți din minimum 4 țări invitate și minimum 10 județe.

1. Se consideră că un proiect este de nivel național, dacă la activitate participă un număr de județe, după cum urmează:
2. pentru proiectele la care participarea este individuală sau pe echipaje formate din 2-4 participanți, reprezentanți din minimum 25 județe;
3. pentru proiectele la care participă echipaje formate din 5 – 7 elevi, reprezentanți din minimum 20 județe;
4. pentru proiectele la care participă echipaje/formații formate din mai mult de 8 elevi, reprezentanți din minimum 15 județe;
5. pentru festivaluri de folclor, minimum 10 ansambluri din cel puțin 5 zone folclorice ale țării (Banat, Crișana, Maramureș, Moldova, Dobrogea, Muntenia, Oltenia, Transilvania).
6. Se consideră că un proiect este de nivel regional dacă la activități participă reprezentanți din minimum 5 județe.
7. Se consideră că un proiect este de nivel interjudețean dacă la activități participă reprezentanți din minimum 3 județe.

(5) Fac excepție de la prevederile alin. (2) activitățile derulate în domeniile în care nu există centre de instruire/antrenament în fiecare județ. În acest caz, proiectul se consideră de nivel național dacă la competiție participă reprezentanți din minimum 70% dintre județele în care se desfășoară activitatea respectivă.

Art. 9. (1) Instituțiile eligibile să depună proiecte pentru includerea în CAEN/CAER sunt inspectoratele școlare județene, centrele județene de resurse și asistență educațională, palatele și cluburile copiilor, unitățile de învățământ preuniversitar, consorții de unități școlare.

(2) Instituțiile menționate la alin. (1) pot încheia parteneriate publice sau public-private cu alte unități de învățământ sau inspectorate școlare, cu organizații neguvernamentale, cu firme private, cu autoritățile publice locale, cu biblioteci, case de cultură, tabere școlare, cu alte instituții ale statului etc.

(3) La implementarea proiectelor pot contribui și consiliile elevilor.

Art. 10. (1) Proiectele eligibile pentru înscrierea în CAEN/CAER sunt doar cele care au ca grup țintă copiii și adolescenții, preșcolari și elevi, implicați direct în activități extrașcolare, în cadrul palatelor și cluburilor copiilor și/sau al unităților de învățământ preuniversitar.

(2) Proiectele cuprinse în CAEN/CAER constituie finalitatea unor activități desfășurate cu copiii în afara orelor de curs, în cadrul palatelor și cluburilor copiilor, în cadrul unor cercuri organizate în unitățile de învățământ preuniversitar, în cadrul unor programe comune cu organizații non-guvernamentale, numite în continuare ONG-uri, sau cu alți parteneri, al unor programe de voluntariat, al altor programe.

Art. 11. (1) Pentru a fi inclus în CAEN/CAER, un proiect trebuie să fi desfășurat anterior minimum o ediție locală și una județeană sau interjudețeană.

(2) Se consideră activități/proiecte neeligibile pentru includerea în CAEN/CAER:

a. concursurile adresate exclusiv elevilor care fac activitate de performanță, în unitățile școlare vocaționale; excepție o constituie acele concursuri care au secțiuni pentru participanți care provin de la alte unități școlare, în afara celor vocaționale. În cazul în care aceste concursuri solicită finanțare, vor primi alocare bugetară doar pentru secțiunea dedicată elevilor care studiază domeniul respectiv în afara orelor de curs;

1. proiecte aflate la prima ediție;
2. proiecte care fac parte din programele europene *Comenius și Tineret în Acțiune;*.
3. concursurile școlare care vizează evaluarea competențelor dobândite de elevi la una sau mai multe discipline cuprinse în ariile curriculare, acestea putând fi incluse în Calendarul olimpiadelor și al concursurilor școlare;
4. proiectele care s-au desfășurat în anul anterior fără respectarea datelor precizate în Fișa de aplicație: nerespectarea bugetului de cheltuieli, nerespectarea numărului de participanți conform nivelului de desfășurare, nerealizarea activităților propuse, acumularea de reclamații etc.

(3) Proiectele eligibile au ca grup țintă copii, respectiv elevi, conform art. 10, dar pot propune și activități dedicate profesorilor care instruiesc sau antrenează participanții-copii, cum ar fi simpozioane, prezentări, ateliere, schimb de bune practici și alte activități de acest tip, fără ca proiectul să se limiteze la acestea.

(4) Sunt eligibile proiectele care includ activități ce pot fi organizate prin internet, ca parte integrantă a proiectului. În cazul în care astfel de activități se vor desfășura pe parcursul fazei naționale a proiectului, pentru acestea nu se acordă finanțare separată.

(5) Experiența în organizarea proiectelor educative constituie un avantaj în procesul de evaluare.

(6) Aprobarea unui proiect/concurs/festival este valabilă pentru un an calendaristic.

(7) La nivel de unitate de învățământ preuniversitar, pot fi aprobate și înaintate spre avizarea ISJ/ISMB maximum 2 proiecte de nivel național/internațional.

(8) La nivel de palat sau club al copiilor, vor fi aprobate și înaintate spre avizarea ISJ/ISMB maximum 10 proiecte de nivel național/internațional.

**Secțiunea 2**

**Scrierea proiectelor**

Art. 12. (1) Pentru elaborarea proiectelor ce vor fi supuse evaluării în vederea includerii în CAEN, respectiv CAER, autorii vor avea în vedere definiția proiectului, ca investiţie de resursepe o perioadă determinată, având ca scoprealizarea unui obiectiv sau unui set de obiective precise. Obiectivele se realizează printr-un set de activităţicare conduc la obţinerea unor rezultate.

(2) Proiectele propuse pentru evaluare vor conține secțiuni separate, care să prezinte motivaţia, scopul şi obiectivele, strategiile, căile de realizare, planurile şi acţiunile, responsabilităţile, resursele umane şi financiare, termenele de realizare.

(3) În vederea scrierii unui proiect, este necesară stabilirea echipei de proiect, care să realizeze o analiză a nevoilor şi o documentare prealabile.

(4) Echipa de proiect menționată la alin. (3) parcurge următorii pași înainte de scrierea propriu-zisă a proiectului:

1. Analiza de nevoi - identificarea nevoilor organizaţiei, prioritizarea acestora şi selectarea celor care corespund criteriilor, respectiv condiţiilor de finanţare identificate;
2. Identificarea liniei sau a sursei de finanţare posibile pentru implementarea unor soluții de diminuare a nevoii identificate. În funcţie de experienţă, pot fi accesate fonduri din diferite surse de finanţare: fundaţii, organizaţii locale, regionale, naționale sau internaționale, sponsorizări, consilii locale, linii de finanţare locale, regionale, naționale sau internaționale etc.;
3. Lansarea apelului de propuneri – în care sunt precizate criteriile de eligibilitate, de excludere, de selecţie, de acordare a finanţării, precum şi priorităţile europene şi naţionale (în funcţie de amploarea liniei de finanţare);
4. Lansarea documentelor pentru aplicant: Ghidul solicitantului, regulamente, condiţii, criterii, formularul de aplicaţie, grila de evaluare etc.

(5) Proiectele care vor fi depuse în vederea evaluării pentru includerea în CAEN sau CAEJ trebuie să conțină următoarele elemente de bază:

1. *ideea* proiectului sau problema ce se doreşte a fi rezolvată prin proiect;
2. *motivaţia* proiectului (de ce se doreşte realizarea proiectului şi ce vine în sprijinul realizării lui);
3. *titlul* proiectului*;*
4. *scopul* proiectului;
5. *obiectivele* proiectului;
6. *resursele* solicitate fie pe obiective, fie descrise pentru fiecare activitate în parte;
7. *grupul-ţint*ă al proiectului şi/sau cine beneficiază de rezultatele punerii lui în practică (cui îi este adresat), care de cele mai multe ori poate să rezulte din scop sau obiective şi/sau trebuie definit distinct;
8. *activităţile* care duc la realizarea obiectivelor, cu descrierea lor şi stabilirea întinderii în timp şi a dependenţelor dintre ele;
9. *rezultatele* de bază ale proiectului, care se stabilesc pentru fiecare obiectiv;
10. *impactul* proiectului*;*
11. *bugetul* proiectului, care poate fi defalcat pe fiecare activitate şi pe fiecare sursă în parte, pe perioade de realizare a proiectului şi în final pentru întregul proiect;
12. *indicatorii* prin care rezultatele pot fi urmărite;
13. *modalit*ă*ţi de monitorizare* ş*i evaluare a rezultatelor* proiectului;
14. descrierea căilor/ modalităţilor prin care pot fi *diseminate* informaţiile despre rezultatele proiectului și cum pot fi valorizate acestea;
15. *sustenabilitatea* proiectului *-* *descrierea modului în care poate fi asigurat*ă *continuitatea* proiectului la sfârşitul perioadei de finanţare (dacă este cazul unui astfel de proiect) sau *prognozarea* în timp a evoluţiei produsului/ rezultatului proiectului.

Art. 13. La depunerea proiectului ce candidează pentru includerea în CAEN sau CAER, aplicantul trebuie să respecte următoarele reguli:

1. dosarul va cuprinde următoarele documente: formularul de aplicație, care nu va depăși 6 pagini; contracte sau declarații de parteneriat, dacă există; angajamente bugetare din partea partenerilor, dacă există; regulamentul de organizare; raportul narativ pentru ediția anterioară, avizat de inspectorul educativ;
2. formularul de aplicație se completează cu caractere Times New Roman, dimensiunea 12;
3. pe copertă/prima pagină se va preciza clar titlul și domeniul, în vederea împărțirii pe categorii, care are loc înaintea evaluării propriu zise; perioada de derulare a fazei finale; nivelul propus;
4. toate documentele care fac parte integrantă din proiect trebuie legate cu dosar, șină, arc etc.;
5. referitor la parteneri, persoane sau instituții care contribuie la buna desfășurare a proiectului, se vor anexa în copie contractele sau declaraţiile de parteneriat, dacă este cazul, sau alte angajamente din partea acestora;
6. rezumatul proiectului trebuie să conțină o precizare referitoare la tipul proiectului;
7. perioada minimă de implementare a proiectului este de 4 luni;
8. numărul maxim de activități este de 2 pentru fiecare obiectiv;
9. dosarul proiectului desfășurat sub formă de concurs va conține, în mod obligatoriu, regulamentul de organizare, lipsa acestuia determinând eliminarea din procesul de evaluare;
10. dosarul proiectului va conține, în mod obligatoriu, raportul narativ al ediției naționale sau după caz, al ediției internaționale anterioare, avizat de inspectorul educativ;
11. numărul maxim de instituții aplicante este 3;
12. numărul de parteneri, organizații publice sau private care sprijină aplicantul în implementarea proiectului nu este limitat;
13. constituie avantaje: varietatea activităților, abordarea crosscurriculară, implicarea unui număr mare de parteneri, aducerea unor elemente de noutate și adaptare la nevoile și preferințele grupului țintă;
14. proiectele transmise după termenul de predare sau la alte adrese decât cele precizate în Apel nu vor intra în evaluare.

**Secțiunea 3**

**Transmiterea și evaluarea proiectelor**

Art. 14.(1)Toate proiectele vor fi transmise de către inspectorul educativ din fiecare județ/Municipiul București către instituția colectoare stabilită, în fiecare an, de către MECTS.

1. Inspectorii educativi au datoria de a verifica dosarele proiectelor educative naționale și internaționale și de a le aviza.
2. Inspectorul educativ poate respinge proiectele propuse în următoarele două situații:
3. proiectele care conțin activități care nu fac parte din categoria activităților educative;
4. proiectele care nu respectă condițiile de eligibilitate.
5. Toate proiectele sunt transmise în același pachet, care conține, pe lângă proiectele propriu zise, și o listă cu toate proiectele propuse, semnată de inspectorul educativ şi de inspectorul școlar general. Această listă va fi transmisă și în format electronic, la adresa pe e-mail comunicată în Apelul lansat în luna septembrie a fiecărui an.

Art. 15. (1) Evaluarea proiectelor se realizează în comisii de specialitate constituite la nivelul Ministerului Educației, Cercetării, Tineretului și Sportului.

1. Comisiile de evaluare, pe domenii, sunt formate din 3-5 specialiști, care pot fi inspectori, directori, profesori, selectați pe bază de concurs.
2. În maximum două săptămâni de la expirarea termenului de depunere, proiectele sunt împărțite pe domenii, sunt numerotate și sunt predate de către reprezentantul instituției colectoare, menționate la art. 14, alin. (1), către comisiile de specialitate pe bază de proces - verbal de predare - primire.
3. Comisiile preiau, pe baza proceselor – verbale, toate proiectele din domeniul/subdomeniul respectiv și le evaluează, pe baza *Fișei de evaluare.*
4. Evaluarea se face pe domenii, numărul maxim de proiecte aprobate pentru includerea în CAEN pentru fiecare domeniu/subdomeniu în parte fiind de 25, cu excepția subdomeniului „Arte vizuale” unde pot fi acceptate maximum 60 proiecte.
5. În timpul procesului de evaluare, fiecare comisie completează, pentru fiecare proiect, o *Fișă de evaluare*, în care este precizat punctajul final precum și observațiile membrilor comisiei, dacă acestea există.
6. În cazul în care există proiecte propuse pentru a fi înscrise în CAER sau proiecte respinse, pe *fișa de evaluare* se precizează motivul propunerii de includere în CAER sau motivul respingerii.
7. Evaluarea are loc în maximum o lună după expirarea perioadei de depunere. La finalul perioadei de evaluare, comisiile vor preda reprezentanților MECTS, pe bază de proces - verbal, proiectele evaluate, proiectele propuse pentru CAER și proiectele respinse.
8. În termen de o lună de la finalizarea procesului de evaluare, reprezentanții MECTS elaborează forma de lucru a CAEN. Această formă cuprinde doar proiectele care acumulează minimum 65 de puncte din cele 100 de puncte posibile, conform *Fișei de evaluare*. După obținerea avizului conducerii ministerului, CAEN este finalizat și este postat pe site-ul MECTS.

**Secțiunea 4**

**Implementarea proiectelor**

Art. 16. (1) Pentru proiectele incluse în CAEN, respectiv CAER, specificul condițiilor de participare este următorul:

1. participarea poate fi individuală sau pe echipaje/formații;
2. participanții sau echipajele/formațiile participante la concursuri sunt invitate doar pe baza unui proces de selecție.
3. Procesul de selecție se poate desfășura prin faze intermediare, pe unitate școlară, pe localitate, pe județ, pe regiune, sau prin evaluarea unor produse care să ateste activitatea la cerc/activitatea extrașcolară.
4. Prevederea de la alin. (2) este valabilă atât pentru concursuri, cât și pentru festivaluri.
5. În situația selecției bazate pe faze intermediare, la faza națională concurenții, respectiv echipajele sau formațiile vor prezenta un document care să ateste clasarea lor pe locul I la faza anterioară: proces verbal/clasament/adeverință din partea I.S.J.
6. În cazul proiectelor la care solicitarea de participare este foarte mare și nu există posibilitatea de organizare a unor faze intermediare, organizatorii stabilesc o perioadă de înscriere, precum și criteriile de selectare a participanților. Criteriile de selectare a participanților pot fi: dosar sau portofoliu, proiect, vizionare de CD/DVD cu prestația echipajului/formației/solistului, alte criterii specifice.
7. Toate informațiile legate de condițiile de participare sunt făcute publice cu cel puțin o lună înainte de demararea procesului de selecție, prin publicarea regulamentului proiectului pe site-ul unității școlare/I.S.J./I.S.M.B. și prin corespondență electronică.
8. În cazul proiectelor internaționale, formațiile din alte țări vor participa pe bază de invitație din partea organizatorilor, vizată de I.S.J./ I.S.M.B.
9. Organizatorii asigură transparența întregului proces de înscriere și selecție.
10. Participanții acceptați în concurs au obligația de a respecta, întocmai, regulamentul de organizare și desfășurare impus de organizatori, în caz contrar, fiind descalificați.

Art. 17. (1) La toate proiectele organizate sub formă de concurs se pot acorda premii (I, II, III), mențiuni și premii speciale.

1. Modul de jurizare și modul în care se acordă premiile vor fi precizate în regulamentul concursului sau al festivalului-concurs.
2. Se vor acorda un premiu I, un premiu II , un premiu III și două mențiuni pentru fiecare categorie de concurs. Fac excepție situațiile în care doi sau mai mulți participanți obțin același punctaj în concurs, fără posibilitatea susținerii unor probe de departajare, caz în care se poate acorda același premiu/mențiune pentru punctaje egale, fără a depăși numărul total de premii și mențiuni. Decizia de acordare a mai multor premii I, II, III sau mențiuni revine juriului concursului.
3. Numărul total de premii I, II, III și mențiuni nu poate depăși 25% din numărul de concurenți (individuali sau echipaje/formații/ansambluri) pentru fiecare categorie de concurs.
4. Instituția organizatoare, respectiv partenerii sau sponsorii pot acorda și premii speciale.
5. În cadrul fiecărui proiect pot fi eliberate diplome de participare și diplome pentru premii și mențiuni, cu număr de înregistrare al instituţiei iniţiatoare, respectiv al inspectoratului şcolar.
6. Instituția organizatoare poate elibera adeverințe pentru profesorii implicați în organizare, precum și documente de mulțumire pentru parteneri sau sponsori.
7. Pe diplomele pentru premii, acordate copiilor sau elevilor, ori echipajelor se precizează și numele profesorului coordonator.
8. Reprezentanții MECTS semnează doar diplome-tip, înregistrate la MECTS, pentru premiile acordate în cadrul proiectelor înscrise în prima Anexă a CAEN, „Activități organizate de Ministerul Educației, Cercetării, Tineretului și Sportului și parteneri”.
9. Pentru toate celelalte proiecte naționale, diplomele de participare sunt semnate de organizatori, iar cele acordate pentru premii, sunt semnate de către organizator și de către inspectorul școlar general din județul organizator. Diplomele au număr de înregistrare dat de organizatori şi sunt înaintate I.S.J., cu tabel justificativ.
10. Pe orice document care atestă participarea sau obținerea unui premiu de către un copil/profesor la un proiect educativ se folosește termenul „național” sau „internațional”, referitor la proiectul respectiv, doar dacă acesta este înscris în CAEN cu denumirea respectivă.

Art. 18. (1) În funcție de bugetul alocat de MECTS pentru cofinanțarea proiectelor educative, o parte dintre proiectele cuprinse în CAEN pot primi și o alocare financiară.

1. Devizul pentru activitățile cuprinse în CAEN care primesc finanțare din partea MECTS se

aprobă prin notă internă elaborată de DGEÎTPV, iar sumele sunt comunicate organizatorilor după apariția CAEN pe pagina web www.edu.ro.

1. Fiecare organizator al unei activități pentru care a fost alocat buget este obligat să transmită

propunerea de deviz către direcția responsabilă din MECTS, cel mai târziu cu o lună înaintea derulării etapei naționale/internaționale. În propunerea de deviz, se va face referire la suma alocată de MECTS și nu la bugetul total al activității.

1. Cheltuielile de transport al participanților și al profesorilor însoțitori din localitatea de reședință la locul desfășurării activității și retur vor fi suportate, conform legislației în vigoare, de către inspectoratul școlar județean/ISMB/unitatea școlară.
2. Cheltuielile de organizare vor fi suportate de organizatori, din fondurile alocate de MECTS

sau din alte surse.

**Capitolul IV**

 **Realizarea Calendarului Activităților Educative Regionale și Interjudețene**

Art. 19. CAER este alcătuit pe baza propunerilor înaintate de inspectoratele școlare județene/al Municipiului București reprezentanților MECTS.

Art. 20. Inspectorii educativi au obligația de a evalua propunerile de proiecte regionale/interjudețene în cadrul unei comisii de specialiști.

Art. 21. În urma evaluării, comisia de specialiști înaintează MECTS, la DGEÎTPV, o listă cu proiectele avizate, cu propunerea de a fi incluse în CAER.

**Capitolul V**

 **Atribuțiile inspectorilor educativi din inspectoratelor școlare**

Art. 22. Formularul de aplicație pentru CAEN, Fișa de evaluare, calendarele activităților educative (județean, interjudețean, regional, național, internațional), alte precizări referitoare la CAEN/CAER se publică pe site-ul fiecărui inspectorat școlar județean/al Municipiului București, în zona dedicată activităților educative din județ.

Art. 23. Fiecare inspector educativ aduce la cunoștința directorilor de unități școlare, inclusiv palate și cluburi ale copiilor, și a consilierilor educativi prezentul regulament, precum și orice alte informații considerate relevante, prezintă documentele din Apel și oferă amănunte legate de scrierea proiectelor, dacă există solicitări în acest sens.

Art. 24. Concursurile din CAEN, CAER, respectiv CAEJ se desfăşoară sub coordonarea inspectoratului şcolar, având implicit avizul I.S.J./I.S.M.B..

Art. 25. În fiecare județ, inspectorul educativ sprijină profesorii care doresc să implementeze proiecte educative, putând solicita, în acest sens, metodiștilor din județ, să ofere consiliere cadrelor didactice care doresc să depună proiecte pentru înscrierea în CAEN, respectiv CAER.

Art. 26. Inspectorii educativi resping proiectele care nu îndeplinesc criteriile de eligibilitate și expediază pachetul cu toate proiectele propuse pentru CAEN, până la data limită precizată de MECTS.

Art. 27. La nivel județean/al municipiului București se alcătuiește un calendar al activităților educative județene/din municipiul București, care cuprinde și fazele județene ale concursurilor naționale organizate de MECTS și parteneri.

Art. 28. Până la data de 15 a lunii ianuarie a fiecărui an, inspectorii educativi transmit, în format tipărit și electronic, situația referitoare la modul de desfășurare a proiectelor înscrise în Calendarul Activităților Educative Naționale din anul anterior, conform modelului transmis de MECTS.

Art. 29. (1) Inspectorii educativi monitorizează direct sau prin delegarea metodiştilor/unor cadre didactice de specialitate desfăşurarea/ derularea efectivă a activităţilor proiectelor din CAEN şi CAER, în conformitate cu propunerea de proiect din formularul de aplicaţie.

(2) În condițiile în care există o diferență netă între aceste aspecte, organizatorul își pierde dreptul de a depune proiectul respectiv pentru înscrierea în CAEN pentru următorii 2 ani. Inspectorii educativi transmit, o dată cu tabelul de mai sus completat, și un raport sintetic referitor la acest aspect, precum și măsurile propuse organizatorilor pentru îmbunătățirea activităților, după caz.

Art. 30. Pentru fiecare proiect cuprins în CAEN, organizatorul înființează o Comisie de organizare și evaluare a activității, avizată de inspectorul responsabil cu activitatea educativă și aprobată de inspectorul școlar general, înainte de derularea proiectului.

Art. 31. Pentru fiecare proiect cuprins în CAEN, inspectorul educativ întocmește un raport de maximum o pagină. Raportul va fi atașat la dosarul ediției viitoare, dacă organizatorul dorește să depună proiectul pentru a face parte din CAEN și în următorul an.

Art. 32. Inspectoratul şcolar din fiecare judeţ particularizează CAEN, prin stabilirea, în cadrul Consiliului Consultativ pentru Activități Educative, a termenelor, locurilor de desfăşurare pentru etapele locale, zonale, judeţene, naţionale şi a responsabililor pentru etapele zonale/ judeţene. Calendarul particularizat este transmis de către ISJ/ISMB unităţilor şcolare din judeţ/municipiul București.

Art. 33. (1) Inspectorii educativi organizează fazele județene și/sau, după caz, regionale pentru concursurile din CAEN, organizate de Ministerul Educației, Cercetării, Tineretului și Sportului și partenerii săi.

(2) În acest sens, fiecare inspector educativ primește, în cadrul întâlnirii anuale cu reprezentanții MECTS, o listă cu aceste concursuri și cu perioadele de desfășurare a fazelor județene.

(3) Fiecare unitate şcolară are propriul calendar al activităţilor educative (CAE) care face parte din Planul managerial al activităţii educative anuale, fiind elaborat în funcţie de obiectivele, planul de dezvoltare instituţională şi planurile operaţionale propuse de unitate.